Direcția Generală de Pașapoarte, program prelungit în perioada vacanţei. Programările online, explicate într-un tutorial.
Direcţia Generală de Paşapoarte a prelungit programul de lucru în perioada de vară, pentru a preveni aglomerările. Astfel, în perioada 15.06-13.08.2021, la nivelul seviciilor publice comunitare de paşapoarte, activitatea de lucru cu publicul se desfăşoară în intervalul orar 08.00-20.00.
Direcţia Generală de Paşapoarte informează cetăţenii că cererile pentru eliberarea paşapoartelor simple electronice/temporare se depun personal, în ţară, la oricare serviciu public comunitar de paşapoarte în cadrul programului de lucru cu publicul afişat atât pe site-ul Direcţiei Generale de Paşapoarte (www.pasapoarte.mai.gov.ro, secţiunea “Servicii Publice Comunitare de Paşapoarte"), cât şi pe site-urile instituţiilor prefectului, preponderent în baza programărilor online efectuate pe platforma www.epasapoarte.ro.În situaţia în care se întâmpină dificultăţi în realizarea unei programări online, există posibilitatea de a accesa un tutorial realizat în acest sens de Direcţia Generală de Paşapoarte, ce se regăseşte pe prima pagina a site-ului www.pasapoarte.mai.gov.ro.Totodată, pentru a spori capacitatea de primire a cererilor de eliberare a paşapoartelor, a fost redusă perioada de timp alocată unei programări online, de la 10 minute la 7 minute.În scopul evitării supraaglomerării şi aşteptării suplimentare în spaţiile destinate publicului, Direcţia Generală de Paşapoarte recomandă persoanelor programate să respecte atât ora de programare, cât şi măsurile de protecţie igienico-sanitare pentru prevenirea infectării cu virusul SARS-CoV-2 (în special distanţarea fizică şi portul măştii de protecţie).De asemenea, în situaţia în care doritorii nu au efectuat o programare prealabilă, serviciile publice comunitare de paşapoarte analizează posibilitatea primirii cererii de eliberare a documentului de călătorie, doar în cazul în care nu există intervale orare neacoperite de programări.